MARGELIS
TRAVEL SERVICES & COACH OPERATOR
ΣΑΤΩΒΡΙΑΝΔΟΥ 3  –  ΠΑΤΡΑ,  262 23
     ΤΗΛ:2610278259 & 2610222350
e-mail: info@margelis.eu   www.margelis.eu
Πολιτιστική  ΡΟΥΜΑΝΙΑ 
Βουκουρέστι, Σινάϊα, Μπράν, Μπρασόφ, Καρπάθια Όρη, Τρανσυλβάνια, Σιγκισοάρα, Ζωγραφιστά Μοναστήρια Μπουκοβίνας, Μολδοβλαχία, Σόφια, Φιλιππούπολη

9 ΗΜΕΡΕΣ
	ΑΝΑΧΩΡΗΣΗ
	ΕΠΙΣΤΡΟΦΗ

	24/08
	01/09



1η ΗΜΕΡΑ:  ΠΑΤΡΑ – ΣΟΦΙΑ
Συγκέντρωση των εκδρομέων και στις 06:30 αναχώρηση για την Σόφια με ενδιάμεσες στάσεις. Άφιξη το βράδυ στην πρωτεύουσα της Βουλγαρίας και τακτοποίηση στο ξενοδοχείο. 

2η ΗΜΕΡΑ:  ΣΟΦΙΑ – ΜΠΡΑΣΟΦ 
Πρωινή αναχώρηση για το Μπρασόφ ακολουθώντας την διαδρομή Πλέβεν – Ρούσε και περνώντας την Γέφυρα της Φιλίας πάνω από τον Δούναβη – Βουκουρέστι και θα συνεχίσουμε την διαδρομή μας για την περιοχή της Τρανσυλβάνιας και το Μπρασόφ. Άφιξη το απόγευμα και τακτοποίηση στο ξενοδοχείο. 
3η ΗΜΕΡΑ:  ΜΠΡΑΣΟΦ  (ΚΑΡΠΑΘΙΑ ΟΡΗ – ΣΙΝΑΪΑ – ΜΠΡΑΝ)
Στην σημερινή μας περιήγηση θα γνωρίσουμε τα θρυλικά Καρπάθια. Θα επισκεφθούμε τη Σινάϊα, το μαργαριτάρι των Καρπαθίων. Είναι σκαρφαλωμένη σε υψόμετρο 950 μέτρων, ένα στολίδι της φύσης κατάφυτο και πανώριο. Τρεχούμενα νερά, κατάφυτη, παντού έλατα και σημύδες, με την αρμονία και την γραφικότητα να κυριαρχούν. Σπίτια πέτρινα –ξύλινα, ανθοστόλιστοι δρόμοι, μια αρχιτεκτονική ιδιαίτερη βλάχικη, με ροπή προς τη γοτθική, είναι τα στοιχεία που συνθέτουν την εικόνα της πόλης. Θα επισκεφθούμε το βασιλικό παλάτι Πέλες. Τη θερινή κατοικία των βασιλέων που κυβέρνησαν ειρηνικά τη χώρα από το 1866 έως και το 1947. Κτίστηκε μεταξύ 1880-1891 από Γερμανούς, Αυστριακούς και Ιταλούς τεχνίτες. Έχει 240 δωμάτια, τα περισσότερα διακοσμημένα με χρυσάφι κι αλάβαστρο. Τα έπιπλα, τα περσικά χαλιά, οι πίνακες ζωγραφικής των περίφημων Ιταλών ζωγράφων της Αναγέννησης και τα γλυπτά & αγάλματα που βρίσκονται στους κήπους του Παλατιού θα σας εντυπωσιάσουν. Στη συνέχεια θα επισκεφθούμε τον Πύργο Μπραν, γνωστό ως Πύργο του Δράκουλα, ο οποίος χτίστηκε το 14ο αιώνα ως αμυντικό φρούριο απέναντι στις οθωμανικές επιθέσεις. Το μεσημέρι θα επιστρέψουμε στο Μπρασόβ. Πρόκειται για μια μεσαιωνική πόλη που περιβάλλεται από καταπράσινους λόφους. Θα δούμε την παλιά πόλη και τη Μαύρη εκκλησία, την μεγαλύτερη γοτθική εκκλησία της χώρας, τον στενότερο δρόμο της κεντρικής Ευρώπης και άλλα αξιοθέατα της πόλης. Θα περιηγηθούμε στο πεζοδρομημένο ιστορικό κέντρο με τα γραφικά κτίρια και την Βαυαρική αρχιτεκτονική. 

4η ΗΜΕΡΑ:  ΜΠΡΑΣΟΦ - ΣΙΓΚΙΣΟΑΡΑ – ΣΟΥΚΕΑΒΑ     
Πρωινή αναχώρηση για την Σιγκισοάρα. Είναι μια από τις ελάχιστες αυθεντικές μεσαιωνικές πόλεις, με πέτρινο τείχος, μυστικά μονοπάτια, πύλες και έναν Πύργο με τεράστιο ρολόι του 14ου αιώνα.. Εικόνες που θα σας μεταφέρουν σε άλλες εποχές. Η πόλη είναι χτισμένη από Γερμανούς τεχνίτες και εμπόρους, γνωστούς ως Σάξονες της Τρανσυλβάνιας και αποτελεί έξοχο παράδειγμα μιας μικρής οχυρωμένης πόλης που διαδραμάτισε σημαντικό στρατηγικό και εμπορικό ρόλο στις παρυφές της Κεντρικής Ευρώπης για αιώνες. Ανήκει στον κατάλογο της UNESCO ως μνημείο πολιτιστικής κληρονομιάς. Στη συνέχεια θα αναχωρήσουμε για τη περιοχή της Μπουκοβίνας, άφιξη το βράδυ και τακτοποίηση στο ξενοδοχείο. 

5η ΗΜΕΡΑ:  ΣΟΥΚΕΑΒΑ (Ζωγραφιστά Μοναστήρια ΜΠΟΥΚΟΒΙΝΑΣ)
Η σημερινή μας ημέρα είναι αφιερωμένη στα ζωγραφιστά μοναστήρια της Μπουκοβίνας. Πρόκειται για ορθόδοξες εκκλησίες, που αποτελούν έναν από τους μεγαλύτερους θρησκευτικούς θησαυρούς και συγκαταλέγονται στον κατάλογο της Unesco. Αποτελούν ύψιστο δείγμα θρησκευτικής τέχνης καθώς κοσμούνται εσωτερικά και εξωτερικά από τοιχογραφίες εμπνευσμένες από τις βιβλικές αναφορές , με πορτρέτα αγίων και προφητών και αναπαραστάσεις από την ίδιο τον κύκλο της ζωής και την ατέρμονη μάχη αγγέλων και δαιμόνων. Το καθένα με την δική του ιστορία την οποία θα γνωρίσουμε εκτενώς μέσα από την ξενάγησή μας, τα μοναστήρια MOLDOVITA & VORONET σκοπό είχαν μέσα από τις τοιχογραφίες τους να προσελκύσουν και να εμψυχώσουν τους πιστούς στους πολύπαθους καιρούς του 15ου και 16ου αιώνα, οι αξίας τους παραμένει διαχρονική. 

6η ΗΜΕΡΑ:  ΣΟΥΚΕΑΒΑ – ΒΟΥΚΟΥΡΕΣΤΙ 
Πρωινή αναχώρηση για την πρωτεύουσα της Ρουμανίας, το Βουκουρέστι. Άφιξη το απόγευμα και τακτοποίηση στο ξενοδοχείο. Η πόλη εξελίσσεται με γρήγορους ρυθμούς. Τα ατμοσφαιρικά εστιατόρια, η έντονη νυχτερινή κίνηση, το ανακαινισμένο ιστορικό κέντρο και τα ενδιαφέροντα μουσεία εξασφαλίζουν μια ολοκληρωμένη ταξιδιωτική εμπειρία. 

7η ΗΜΕΡΑ:  ΒΟΥΚΟΥΡΕΣΤΙ 
Πρωινή ξενάγηση στην πρωτεύουσα της Ρουμανίας. Θα επισκεφτούμε το παλάτι της Βουλής, χτισμένο από τον Τσαουσέσκου. Το παλάτι είναι το δεύτερο σε μέγεθος δημόσιο κτίριο του κόσμου μετά το Πεντάγωνο. Κατά τη διάρκεια της ξενάγησης μας, θα δούμε το Αντενέουμ - το φημισμένο μέγαρο μουσικής της χώρας, τα ανάκτορα της βασιλικής οικογένειας, την Αψίδα του θριάμβου που είναι εμπνευσμένη από αυτή του Παρισιού, το Ορθόδοξο Πατριαρχείο, την ελληνική εκκλησία που θυμίζει Παρθενώνα, την Στρατιωτική Ακαδημία, την πλατεία της Επανάστασης, την πλατεία του Ελεύθερου Τύπου, την Όπερα, τον Βοτανικό Κήπο, το πάρκο Χεραστράου και τέλος το επιβλητικό Εθνικό Μουσείο. Ελεύθερος ο υπόλοιπος χρόνος της ημέρας σας, να περπατήσετε στην παλιά πόλη. 

8η ΗΜΕΡΑ:  ΒΟΥΚΟΥΡΕΣΤΙ – ΦΙΛΙΠΠΟΥΠΟΛΗ 
Αποχαιρετάμε σήμερα την Ρουμανία και αναχωρούμε για την Φιλιππούπολη. Είναι η δεύτερη κυριότερη πόλη της Βουλγαρίας, άλλοτε αρχαίο Ελληνικό κέντρο και πρωτεύουσα της Ανατολικής Ρωμηλίας. Άφιξη το απόγευμα και τακτοποίηση στο ξενοδοχείο. 

9η ΗΜΕΡΑ:  ΦΙΛΙΠΠΟΥΠΟΛΗ – ΠΑΤΡΑ  
Πρωινή αναχώρηση για την Πάτρα με ενδιάμεσες στάσεις. Άφιξη στην Πάτρα το βράδυ. 

ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ σε δίκλινο ή τρίκλινο δωμάτιο: 950 €

ΠΕΡΙΛΑΜΒΑΝΟΝΤΑΙ
· Διαμονή σε ξενοδοχεία 4* με ημιδιατροφή (πρωινό και δείπνο)
· Μεταφορά / περιηγήσεις με σύγχρονο πούλμαν EURO 5, σύμφωνα με το πρόγραμμα 
· Ξεναγήσεις σύμφωνα με το πρόγραμμα 
· Αρχηγός – συνοδός 
· Ταξιδιωτική ασφάλεια INTERAMERICAN
· Ασφάλεια αστικής ευθύνης 

ΣΗΜΕΙΩΣΕΙΣ: 
· Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου ή διαβατήριο
· Στη τιμή δεν συμπεριλαμβάνονται: οι δημοτικοί φόροι ξενοδοχείων (25 € περίπου), οι είσοδοι σε μουσεία, αρχαιολογικούς χώρους, οτιδήποτε αναφέρεται ως προαιρετικό και ότι ρητά δεν αναφέρεται στο πρόγραμμα.
· Το πρόγραμμα είναι ενδεικτικό και ενδέχεται να υπάρξουν αλλαγές χωρίς να γίνει καμία παράλειψη στις επισκέψεις – ξεναγήσεις.
· Tα τρίκλινα δωμάτια είναι δίκλινα με προσθήκη 3ου κρεβατιού.
· Προκαταβολή για κράτηση θέσης: 300 € και φωτοτυπία της ταυτότητας ή του διαβατηρίου. H εξόφληση θα πρέπει να γίνει 10 ημέρες πριν την αναχώρηση. 
· Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από 40 – 21 ημέρες παρακρατείτε η προκαταβολή, σε διάστημα από 20 –  ημέρες το 50% της αξίας της εκδρομής και από 7 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής


